คําสั่งกรมสรรพากร

ที่ ท.ป. 195/2555

เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร

----------------------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากร จึงมีคําสั่งดังต่อไปนี้


ข้อ ๑ ให้สถานที่ดังต่อไปนี้ เป็นสถานที่รับแบบแสดงรายการและรับชําระเงินภาษีอากรตามประมวลรัษฎากร ได้อีกแห่งหนึ่ง นอกจากสํานักงานสรรพากรพื้นที่สาขา สําหรับผู้มีหน้าที่เสียภาษีเงินได้บุคคลธรรมดา ไม่ว่าจะมีภูมิลําเนาอยู่ในอําเภอหรือเขตท้องที่ใด

(1) หน่วยบริการรับชําระภาษีอากรของสํานักงานสรรพากรพื้นที่สาขาปทุมวัน 1 ที่ตั้งอยู่ ณ ศูนย์การค้ามาบุญครอง ชั้น 5 (โซนร้านค้าขายเฟอร์นิเจอร์) ถนนพญาไท แขวงวังใหม่ เขตปทุมวัน กรุงเทพมหานคร

(2) หน่วยบริการรับชําระภาษีอากรของสํานักงานสรรพากรพื้นที่สาขาดุสิต ที่ตั้งอยู่ ณ สํานักงานเลขาธิการวุฒิสภา อาคารรัฐสภา 2 ถนนอู่ทองใน แขวงดุสิต เขตดุสิต กรุงเทพมหานคร

(3) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ ศูนย์การค้า เจ.เจ.มอลล์ ถนนกําแพงเพชร 2 แขวงจตุจักร เขตจตุจักร กรุงเทพมหานคร

(4) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ บริษัท การบินไทย จํากัด (มหาชน) เลขที่ 89 ถนนวิภาวดีรังสิต แขวงจอมพล เขตจตุจักรกรุงเทพมหานคร

(5) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ ธนาคารไทยพาณิชย์ จํากัด (มหาชน) (สํานักงานใหญ่) เลขที่ 9 ถนนรัชดาภิเษก แขวงจตุจักร เขตจตุจักร กรุงเทพมหานคร

(6) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ สํานักงานศาลยุติธรรม ถนนรัชดาภิเษก แขวงจอมพล เขตจตุจักร กรุงเทพมหานคร

(7) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ โรงเรียนสาธิตแห่งมหาวิทยาลัยเกษตรศาสตร์ เลขที่ 50 ถนนงามวงศ์วาน แขวงลาดยาว เขตจตุจักร กรุงเทพมหานคร

(8) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ ศาลภาษีอากรกลาง ถนนรัชดาภิเษก แขวงจอมพล เขตจตุจักร กรุงเทพมหานคร

(9) หน่วยบริการรับชําระภาษีอากรของสํานักงานสรรพากรพื้นที่สาขาลืออํานาจ (หน่วยจัดเก็บย่อยพนา) ที่ตั้งอยู่ ณ อาคารสํานักงานเทศบาลตําบลพนา เลขที่ 222 หมู่ที่ 1 ตําบลพระเหลา อําเภอพนา จังหวัดอํานาจเจริญ


ข้อ ๒ ให้สรรพากรพื้นที่ดังต่อไปนี้ ออกคําสั่งเป็นหนังสือแต่งตั้งข้าราชการพลเรือนสามัญในสังกัดเป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามประมวลรัษฎากร

(1) สรรพากรพื้นที่กรุงเทพมหานคร 3 สําหรับการรับแบบแสดงรายการและรับชําระเงินภาษีอากรตามข้อ 1 (1)

(2) สรรพากรพื้นที่กรุงเทพมหานคร 6 สําหรับการรับแบบแสดงรายการและรับชําระเงินภาษีอากรตามข้อ 1 (2)

(3) สรรพากรพื้นที่กรุงเทพมหานคร 7 สําหรับการรับแบบแสดงรายการและรับชําระเงินภาษีอากรตามข้อ 1 (3)

(4) สรรพากรพื้นที่กรุงเทพมหานคร 7 สําหรับการรับแบบแสดงรายการและรับชําระเงินภาษีอากรตามข้อ 1 (4)

(5) สรรพากรพื้นที่กรุงเทพมหานคร 7 สําหรับการรับแบบแสดงรายการและรับชําระเงินภาษีอากรตามข้อ 1 (5)

(6) สรรพากรพื้นที่กรุงเทพมหานคร 7 สําหรับการรับแบบแสดงรายการและรับชําระเงินภาษีอากรตามข้อ 1 (6)

(7) สรรพากรพื้นที่กรุงเทพมหานคร 7 สําหรับการรับแบบแสดงรายการและรับชําระเงินภาษีอากรตามข้อ 1 (7)

(8) สรรพากรพื้นที่กรุงเทพมหานคร 7 สําหรับการรับแบบแสดงรายการและรับชําระเงินภาษีอากรตามข้อ 1 (8)

(9) สรรพากรพื้นที่อํานาจเจริญ สําหรับการรับแบบแสดงรายการและรับชําระเงินภาษีอากรตามข้อ 1 (9)


ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง“เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร ดังต่อไปนี้

(1) หน่วยบริการรับชําระภาษีอากรตามข้อ 1 (1) ตั้งแต่วันอังคารที่ 27 มีนาคม 2555 ถึงวันจันทร์ที่ 2 เมษายน 2555 ไม่เว้นวันหยุดราชการ

(2) หน่วยบริการรับชําระภาษีอากรตามข้อ 1 (2) ตั้งแต่วันจันทร์ที่ 19 มีนาคม 2555 ถึงวันอังคารที่ 20 มีนาคม 2555

(3) หน่วยบริการรับชําระภาษีอากรตามข้อ 1 (3) เฉพาะวันเสาร์ที่ 25 กุมภาพันธ์ 2555 และวันอาทิตย์ที่ 26 กุมภาพันธ์ 2555

(4) หน่วยบริการรับชําระภาษีอากรตามข้อ 1 (4) เฉพาะวันพุธที่ 22 กุมภาพันธ์ 2555 และวันพฤหัสบดีที่ 23 กุมภาพันธ์ 2555

(5) หน่วยบริการรับชําระภาษีอากรตามข้อ 1 (5) เฉพาะวันอังคารที่ 28 กุมภาพันธ์ 2555

(6) หน่วยบริการรับชําระภาษีอากรตามข้อ 1 (6) เฉพาะวันพฤหัสบดีที่ 1 มีนาคม 2555

(7) หน่วยบริการรับชําระภาษีอากรตามข้อ 1 (7) เฉพาะวันอังคารที่ 13 มีนาคม 2555

(8) หน่วยบริการรับชําระภาษีอากรตามข้อ 1 (8) เฉพาะวันศุกร์ที่ 16 มีนาคม 2555

(9) หน่วยบริการรับชําระภาษีอากรตามข้อ 1 (9) ตั้งแต่วันจันทร์ที่ 26 มีนาคม 2555 ถึงวันศุกร์ที่ 30 มีนาคม 2555 และวันจันทร์ที่ 2 เมษายน 2555


ผู้มีอํานาจลงนาม - สั่ง ณ วันที่ 10 กุมภาพันธ์ พ.ศ. 2555

 

สาธิต รังคสิริ

(นายสาธิต รังคสิริ)

อธิบดีกรมสรรพากร